《题廨舍壁二首 其一》
宋代·许及之

明时有何遗，亦复许掇拾。大言得面陈，小言可封入。

有时效疏愚，岂是当务急。每蒙天下施，听之恐不及。

退思自生惭，黄卷常在执。旧田虽甚芜，新井尚可汲。

勉哉竞斯辰，万一如有立。

作者简介：许及之（？～一二○九），字深甫，温州永嘉（今浙江温州）人。孝宗隆兴元年（一一六三）进士。淳熙七年（一一八○）知袁州分宜县（明正德《袁州府志》卷六）。以荐除诸军审计，迁宗正簿。十五年，为拾遗。光宗受禅，除军器监、迁太常少卿，以言者罢。绍熙元年（一一九○）除淮南东路运判兼提刑，以事贬知庐州。召除大理少卿。宁宗即位，除吏部尚书兼给事中。以谄事韩侂胄，嘉泰二年（一二○二）拜参知政事，进知枢密院兼参政。韩败，降两官，泉州居住。嘉定二年卒。